**08.10.2018**

***Știre***

**ANFP a reunit la Cluj-Napoca peste 100 de reprezentanți ai administrației publice**

Agenţia Naţională a Funcţionarilor Publici (ANFP) a organizat cu sprijinul Instituţiei Prefectului judeţul Cluj, în perioada **4 - 5 octombrie 2018**, în municipiul Cluj-Napoca, seminarul regional cu tema “***Dezvoltarea carierei în funcţia publică***”.

Peste 100 de reprezentanți ai administraţiei publice din județele **Bihor, Bistriţa-Năsăud, Cluj, Maramureş, Mureş şi Sălaj** auparticipat la sesiunile de instruire susţinute de experţii din cadrul ANFP.

În deschiderea evenimentului, prefectul județului Cluj, **Ioan Aurel Cherecheş, a apreciat oportunitatea demersului Agenţiei, în special prin prisma subiectelor de actualitate dezbătute.**

 Temele abordate s-au concentrat asupra **managementului resurselor umane** şi a **noutăților legislative** din domeniul funcţiei publice şi al funcţionarilor publici**.**

**Preşedintele ANFP, Vasile-Felix COZMA, a mulţumit atât prefectului judeţului Cluj, cât şi reprezentanţilor instituţiilor publice pentru interesul manifestat, exprimându-şi convingerea că numărul mare de participanţi constituie un argument în organizarea acestor seminarii şi în alte regiuni ale ţării: “Aşa cum am afirmat cu fiecare ocazie, între Agenţie şi instituţiile publice trebuie să existe o comunicare bidirecţională, eficace şi eficientă, care să se concretizeze în servicii publice de calitate, acordate cetăţenilor şi comunităţilor, în general”.**



***Direcţia Comunicare şi Relaţii Internaţionale***

***comunicare@anfp.gov.ro***

**Tel.0374112749**